12/12/17

**הנדון :** **פעילות עם משרד החינוך למען פיתוח תכנית אסטרטגית**

**בתחום ההכשרה המקצועית.**

סיכום ישיבה שהתקיימה במשרדי ההתאחדות בתאריך 10/12/17 בהשתתפות:

ד"ר יניב חכים ורחל לוי טוב ממשרד החינוך, בסמת שלום ואמיר יגודה מתעשיידע והח"מ.

רקע:

בשנה האחרונה התקיימו מס' מפגשים עם אנשי משרד החינוך בנושא קידום ופיתוח ההכשרה המקצועית למלונאות ותיירות. מטעם ההתאחדות השתתפו והובילו, רו"ח אמיר חייק נשיא ההתאחדות, יו"ר ועדת ההכשרה מר חן מיכאלי והח"מ. מטעם משרד החינוך הובילו, ד"ר עופר רימון, סמנכ"ל המשרד, ד"ר אלון גלבמן מרכז התחום התיירותי מלונאי במשרד ואנשיהם. כן השתתפו מנהלי תעשיידע שהינו גוף המקדם את פעילויות משרד החינוך בענפי המשק במגזר העסקי.

המטרה שהוצבה היא, לבנות תכנית אסטרטגית למגמות המלונאות והתיירות בבתי הספר התיכוניים, למען שדרוג והרחבת הפעילות בבתי הספר הפועלים במסגרת משרד החינוך.

כיום מתקיימים בכ 60 בתי ספר תיכוניים, מגמות לתיירות ומלונאות, אך רובן נדרשות לשיפור משמעותי ולהתאמה לצרכי העבודה במלונות. הכוונה היא שמגמות אלה יהיו רלוונטיות ומשמעותיות ובכך יתרמו לסיפוק עובדים מקצועיים לענף ולהקטנת המחסור הקשה בעובדים ממנו סובלים המלונות.

בישיבה רחבת משתתפים שהתקיימה בנושא, בתאריך 17/9/17, הוגדר שבשלב ראשון, נתרכז במגמות אמנות הבישול(טבחות) ומגדנאות(קונדיטוריה).

הוחלט שיוקם צוות מומחים ממשרד החינוך העוסק במגמה חשובה זו, אליהם יצורף צוות של אנשי מקצוע מתוך הענף אשר יסייע בבניית התכנית שתכלול:

* סיוע בעדכון תכניות הלימודים
* עדכון רשימת ההצטיידות ותקן סדנאות
* בניית תהליך ותכנית לשלוב בענף – הן במסגרת ההתנסות(סטאג') והן כבוגרים.
* יצירת תעודת הסמכה בין משרדית משותפת
* השתלמויות מורים

את הפעילות המשותפת תרכז, תתאם ותדחוף "תעשיידע", האמונה על חינוך מקצועי מתקדם המחבר בין משרד החינוך לבין ענפי התעשייה.

בתאריך 10/12/17 התקיימה ישיבה מצומצמת עם הגורמים המקצועיים בריכוזו של הח"מ והנושאים המצוינים לעיל נדונו, תוך קביעת עדיפויות לביצוע וחלוקת משימות לקידום התכנית. הוחלט שיואב יגבש צוות מצומצם של עד שישה נציגי הענף, שיצטרפו לצוות משרד החינוך ונציגי תעשיידע ויסייעו בגיבוש התכנית המקצועית.

הצוות יכלול אנשי מקצוע מהמלונות:

2-3 שפים (מטבח)

1-2 שפים (קונדיטוריה)

2 מנהלי הדרכה בכירים

יואב יגבש ויעביר את שמות הנציגים בימים הקרובים.

הוחלט שאנשי תעשיידע יהיו אחראים על קביעת מפגשי הצוות, תוך דיווח על התקדמות הפעילות ועיקרי תוכנם.

בברכה

יואב בכר

העתק:

מר חן מיכאלי, יו"ר ועדת ההכשרה

גב' אורית רמון, משרד החינוך

משתתפי הישיבה

רחוב המרד 29,ת"ד 50066 תל-אביב 61500 טלפון 5170131- 03,פקס 5100197- 03

[www.israelhotels.org.il](http://www.israelhotels.org.il/)